Na osnovu člana 45. stav 1. tačka 15. Zakona o lokalnoj samoupravi („Sl.list RCG“ br.42/03, 28/04, 75/05,13/06 i „Sl.list CG“ br.88/09 i 3/10,38/12,10/14,57/14), čl.62. i 63. Zakona o finansiranju lokalne samouprave („Sl.list RCG“ br.42/03, 44/03 i „Sl.list CG“ br.5/08, 51/08 , 74/10 i 1/15) i člana 42. Statuta opštine Rožaje („Sl.list CG – opštinski propisi“ br.9/11), Skupština opštine Rožaje, na sjednici održanoj dana 08.07.2015. godine, d o n i j e l a j e

**O D L U K U**

**o kreditnom zaduženju Opštine Rožaje**

Član 1

Opština Rožaje se zadužuje uzimanjem dugoročnog kredita u iznosu do 2.000.000.00 eura (dva miliona eura) kod Investiciono-razvojnog fonda Crne Gore A.D.(IRF), radi obezbjeđenja sredstava za finansiranje projekata i izgradnju lokalne infrastrukture.

Član 2

Rok otplate kredita je do 10 (deset) godina,grejs period 3 godine, kamatna stopa, način otplate i ostali kreditni uslovi regulisat će se posebnim ugovorom sa fondom-davaocem kredita.

Član 3

Sredstva za otplatu kredita obezbijedit će se iz budžeta Opštine Rožaje.

Član 4

Ovlašćuje se Predsjednik opštine Rožaje da potpiše ugovor o kreditu sa davaocem kredita, kao i sva potrebna sredstva za obezbjedjenje kredita.

Član 5

Ova Odluka stupa na snagu danom objavljivanja u „Sl. listu CG – opštinski propisi“.

Broj: 179

Rožaje, 10.07.2015.god.

**SKUPŠTINA OPŠTINA ROŽAJE**

 Predsjednik Skupštine

 Husein Kurtagić, prof.